b'\n_START_ARTICLE_\nAleksandrs Ko\xc4\xbcinko\n_START_SECTION_\nKarjera\n_START_PARAGRAPH_\nKolinko profesionali\xc4\x85 karjer\xc4\x85 prad\xc4\x97jo 1994\xc2\xa0m. komandoje Interskonto, kuri 1995\xc2\xa0m. tapo Skonto-Met\xc4\x81ls. Po 2 sezon\xc5\xb3 dublieri\xc5\xb3 komandoje, 1996\xc2\xa0m. Kolinko pateko \xc4\xaf Skonto FC sud\xc4\x97t\xc4\xaf. Latvijos rinktin\xc4\x97je jis debiutavo budamas 22 met\xc5\xb3 1997\xc2\xa0m. liepos 9 d. rungtyn\xc4\x97se prie\xc5\xa1 Estijos rinktin\xc4\x99. 1997\xc2\xa0m. Kolinko Skonto sud\xc4\x97tyje UEFA \xc4\x8cempion\xc5\xb3 lygos kvalifikacin\xc4\x97se rungtyn\xc4\x97se \xc5\xbeaid\xc4\x97 prie\xc5\xa1 FC Barcelona, ta\xc4\x8diau klubo ir Latvijos rinktin\xc4\x97s pagrindiniu vartininku tap tik 1999\xc2\xa0m., kai i\xc5\xa1 rinktin\xc4\x97s ir Skonto FC pasitrauk\xc4\x97 pagrindinis vartininkas Olegas Karavajevas. Nuo to laiko Kolinko jau 7 metus yra rinktin\xc4\x97s pagrindinis vartininkas. 2000\xc2\xa0m. pabaigoje kartu su komandos draugu klube ir rinktin\xc4\x97je Andrejumi Rubinu Kolinko per\xc4\x97jo \xc4\xaf pirm\xc4\x85 u\xc5\xbesienio klub\xc4\x85 Anglijos Pirmosios lygos komand\xc4\x85 Crystal Palace FC. 2003\xc2\xa0m. Kolinko paliko Anglij\xc4\x85, savo karjer\xc4\x85 t\xc4\x99sdamas Rusijoje, kur tapo klubo FC Rostov pagrindiniu vartininku, 2005\xc2\xa0m. sezono prad\xc5\xbeioje Kolinko per\xc4\x97jo \xc4\xaf kit\xc4\x85 Rusijos Premjerlygos klub\xc4\x85 FC Rubin._NEWLINE_2006\xc2\xa0m. Kolinko buvo pripa\xc5\xbeintas Geriausiu Latvijos met\xc5\xb3 futbolininku.'